eleccións « Planeta Galego\nPosts Tagged ‘eleccións’\nCrisanto, presidente da A.C. Fillos de Galicia: “O reto de Fillos neste momento é a súa continuidade”\nMércores, Xaneiro 5th, 2011\nFernando Afonso, Crisanto, é o novo presidente da Asociación Fillos de Galicia dende hai uns meses. Ten o reto de continuar o labor realizado pola asociación, agora xa baixo o paraugas de Blogaliza. Crisanto foi nos últimos anos unha das persoas que máis traballou nas actividades da rede de Fillos.org. Seu é unha boa parte do mérito do éxito do Atopadoiro (unha ferramenta que permitiu o reencontro de case un cento de familias espalladas polo mundo) e súas tamén foron algunhas iniciativas para que Fillos servise como vehículo de reconexión coa lingua e cultura galegas dos residentes no exterior, entre elas un curso de galego online, do que xa se realizaron dúas edicións.\nQue retos enfronta Fillos neste momento, en xeral como asociación, e ti como presidente en concreto?\nOs retos de Fillos nestes momentos son os da súa continuidade como proxecto, dada a baixa participación e os poucos socios que temos. Na perspectiva está tamén que Casdeiro, animador e creador de fillos, non pode dedicar máis tempo a Fillos.\nQue representa a perda do batepapo (o chat do portal Fillos.org)? Nótase? Hai quen o bota de menos?\nO batepapo daba moita vida a Fillos. Ti entrabas e case sempre había alguén conectado e podías botar unha parolada con el; agora iso acabouse. Eu sei que hai xente na Arxentina que o bota de menos. Non sei se será posible, pero hai que ver a maneira de volvelo pór a funcionar de novo. Coido que unha boa fórmula sería que aparecese na páxina de Fillos quen está conectado nese momento e picando no seu nome se puidese derivar a un programa de ‘chat’ para poder parolar con ese ou máis membros. Habería que estudar a posibilidade, pero o Batepapo era un xeito de animar Fillos.\nComo vai ser a xestión e o funcionamento do atopadoiro?\nTeño problemas de configuración para recibir o correo do Atopadoiro dende o 12 de setembro. As peticións de reencontros que chegaron ata esa data están todas metidas na base de datos, pero o que daba resultado era a procura activa que facía eu a través do teléfono, sempre que na petición daban datos abondo para facela posible. Eu traballo nas procuras dende aquí, pero quería organizar estas procuras dende cada país da diáspora. Non sei coma van alá as comunicacións por teléfono, se hai tarifas planas a nivel estatal ou se hai que pagar por cada chamada que se faga.\nComo ves a eliminación do dereito de voto nas eleccións municipais para os non residentes?\nEu, e isto é unha opinión persoal, son partidario de eliminar o dereito de voto nas municipais. Eu como residente fóra de Galicia pero dentro do Estado e con intereses no meu concello non teño a posibilidade de votar os representantes do Concello. É lóxico, pois eu non resido nel, así que tampouco sería lóxico que alguén que reside na diáspora poida votar nos comicios municipais nun concello onde non reside. Sobre outras trabas que se están a poñer nas eleccións xerais habería que estudalas independentemente unha por unha; o que hai que evitar é a manipulación dos votos dos emigrantes por parte dos partidos políticos.\nTedes en mente algún proxecto relacionado coa lingua, algún curso de galego online, por exemplo?\nA nivel persoal teño en mente volver dar outro curso de galego online, que sería o terceiro, pero temos que asentar ben primeiro o funcionamento de Fillos 5.0 antes de pólo en marcha. Teño que amañar o do correo que uso no curso de galego que só recibe correo pero non envía, e logo comunicarlles ós membros o inicio do curso para que se vaian apuntando. Solucionado isto non hai máis problema.\nTags:atopadoiro, batepapo, crisanto, dereito a voto, eleccións, entrevista, fillos\nPosted in Fillos de Galicia, Galicia Emigrante | 2 Comments »\nOs cambios no voto dos emigrantes\nXoves, Novembro 4th, 2010\nDespois de catro meses de debates no seo da subcomisión que estuda no Congreso a reforma da lei electoral, os principais partidos do arco parlamentario tomaron a decisión de que as eleccións municipais só conten coa participación das persoas que manteñan vivo o seu empadroamento nas localidades onde pretendan exercer o seu dereito ao voto. Os emigrantes si poderán votar, segundo acordou a subcomisión, nas eleccións ao Parlamento (Congreso e Senado, sen ningunha circunscrición específica), nos comicios autonómicos, nas Eleccións Europeas e en todos os referendos que convoque o Estado.\nO acordo alcanzado finalmente por todos os partidos excepto Esquerda Unida (que votou en contra) e Coalición Canaria (que se abstivo) deixa fóra na práctica a todos os residentes no exterior, como estaba previsto, aínda que abre a porta á participación aos españois que emigrasen temporalmente e non se deron de baixa no seu padrón municipal de procedencia. Fillos e netos de emigrantes quedarán así fóra do proceso de elección de alcaldes e concelleiros, do mesmo xeito que os seus ascendentes, se xa non contan cunha relación censal directa cos seus concellos de orixe. A proposta será elevada agora pola subcomisión á Comisión Constitucional da Cámara baixa, que á súa vez a remitirá ao pleno do Congreso para o seu debate e votación, coa previsión de que entre en vigor antes das eleccións municipais do próximo ano. Desta forma, os 1.334.772 españois incluídos no censo electoral de residentes ausentes (CERA) perderán por primeira vez a posibilidade de votar nas eleccións locais. Deles, 353.896 están adscritos electoralmente a Galicia, o que supón un 13,29% do censo da comunidade, aínda que en provincias como Ourense representa un 22,1% do seu corpo electoral, e en Lugo, un 13,7%. Isto afectará tamén aos descendentes de exiliados durante a Guerra Civil e o franquismo que segundo a Lei da Memoria Histórica van recibir a nacionalidade española, o que previsiblemente elevará o Censo de Residentes Ausentes de 1,3 a 1,7 millóns de persoas nos próximos meses. O presidente galego, Alberto Núñez Feijóo animou aos seus alcaldes a incumprir a lei empadroando como veciños aos emigrantes e aos seus descendentes que quixesen votar, o que xa foi moi criticado por PSOE e BNG.\nA pesar do desacordo que entre a representación do PSOE no exterior suscitou a reforma electoral, o acordo foi total entre os dous partidos maioritarios, que fixeron seu un ditame do Consello de Estado no que se interpreta que o dereito de voto nas municipais debe quedar restrinxido ás persoas que manteñan a condición de veciñanza onde vaian exercer o voto. Ambos os dous partidos decidiron igualmente instaurar o voto rogado no exterior para as demais consultas electorais, un sistema que rexía até agora nas municipais. Así, os residentes no estranxeiro recibirán a partir de agora un modelo oficial de solicitude para votar nos comicios autonómicos, xerais e europeos, que deberán devolver contestado se queren participar en cada comicio. Con esa petición de participación recibirán a documentación electoral e as papeletas. Desta maneira garántese que todos os inscritos na CERA recibirán de oficio a solicitude e ao mesmo tempo reducirase sensiblemente a impresión e envío de millóns de papeletas como até agora. Ademais, a subcomisión decidiu que se instalen urnas nos consulados para que poidan emitir o voto nelas todos os emigrantes que o soliciten previamente. Os colexios electorais do estranxeiro estarán abertos o tres últimos días de campaña e deberán contar con 52 urnas nos procesos xerais. Os sobres cos votos deberán chegar a España por valija diplomática un día antes dos comicios.\nPorén, na práctica, máis alá do previsto pola nova lei, o voto en urna para os residentes no exterior terá que agardar. A reforma electoral abre a porta á posibilidade de exercer o dereito a voto nos consulados ou embaixadas. No entanto, e á falta de que se determine con detalle o modelo, o Goberno central xa asume que o sufraxio en urna “será inviable” e “case imposible de aplicar”. Así o aseguraron fontes do Goberno central, que aclaran que hai “estudos e informes abondos” que consideran “practicamente inviable” facilitar o voto en urna para os emigrantes. O motivo está no complicado sistema electoral español, con circunscricións provinciais. Aplicar o voto presencial no exterior suporía “unha urna por cada circunscrición e papeletas de todas as candidaturas de cada circunscrición en cada espazo consular que se habilite”. Unha tolemia que a Administración considera “imposible” de artellar. Suporían milleiros de paquetes para cada consulado, un problema que se cadra se podería solucionar aplicando outra demanda histórica: unha circunscrición exterior e única para os emigrantes. Pero aí tamén hai atrancos, malia que foi unha das posibilidades seriamente analizadas durante as vinte reunións celebradas pola subcomisión. “Sería fácil de encaixar no Senado, pero imposible no Congreso”, aseguran xuristas do Estado.\nOs residentes no exterior mobilízanse\nA emigración galega non dá por perdida a durísima loita por tratar de manter a súa participación nas eleccións municipais e por iso iniciou unha ofensiva para intentar modificar a proposición de reforma da lei electoral, que o pasado sábado se rexistrou no Congreso co respaldo de todos os partidos, excepto Izquierda Unida e Coalición Canaria. Desde a directiva dos tres consellos de residentes españois existentes en Suíza decidiuse intentar coordinar aos demais organismos de representación oficial da diáspora en Europa para mostrar en bloque o rexeitamento que aseguran existe entre a emigración á perda da súa condición de electores nos comicios locais. As principais formacións políticas mostraron xa a súa vontade de aprobar a reforma da lei electoral no menor tempo posible, trámite que desde o Congreso se estima que puidese acontecer en febreiro próximo, co que a exclusión da diáspora nos comicios municipais se levaría a cabo xa nas que se convocarán para o 22 de maio. Desde Suíza mandáronse aos consellos de residentes do resto de Europa escritos buscando a adhesión de todos os emigrantes posibles a un escrito que sinala que “os cidadáns asinantes esiximos ao presidente do Goberno de España que impida a exclusión do colectivo emigrante e de non residentes para votar nas eleccións municipais, así como a implantación do voto rogado ou de calquera outro mecanismo que mutile o noso dereito constitucional e recoñecido dereito de sufraxio universal”.\n“Resulta triste que o PSOE e o PP, que non se pon de acordo para nada, fágano para recortar os dereitos dun grupo de cidadáns”, laméntase José Raimundo Insúa, secretario do Consello de Residentes Españois en Berna e Basilea. Para este emigrante natural de Vimianzo “esta situación deprime moito cando ves como aquí os grupos folclóricos, educativos e sociais loitan por manter viva a súa identidade e tradicións, mentres que en España se nos trata de apartar e desvincular da nosa terra. Que pensen ata os máis galeguistas que con esta lei, tal e como a queren deixar, Castelao xa non podería votar”, engade. O Defensor do Pobo e a vía de amparo ante o Tribunal Constitucional son as estratexias xurídicas que os consellos de residentes no exterior preparan tamén, se as Cortes non modifican a súa proposta de reforma.\nDeclarar persoas non gratas aos deputados que apoien a exclusión dos emigrantes é outra posibilidade que apunta Insúa, mentres Francisco Lores, presidente da Federación de Asociacións Galegas en Arxentina, asegura estar a valorar ata a ocupación de sedes oficiais españolas no devandito país para realizar unha protesta internacional. “O Goberno español está a mostrar unha soberbia desmesurada cara aos emigrantes ao non querer nin escoitarnos”, engade Lores. “Non deixan votar, cando o voto é a columna vertebral da democracia”, sentencia, ao tempo que estendeu as críticas á propia formación: “o BNG tennos abandonados, non quere aos galegos de aquí” e lanzou tamén unha mensaxe aos grandes partidos —PSOE e PP—: “se hai corrupción no voto emigrante é porque eles mercan axentes electorais e sacos de votos”. “Nin nos recibiron, a pesar de solicitalo”, constata tamén Francisco Ruiz, presidente do Consello Xeral da Cidadanía Española no Exterior, para quen a exclusión das municipais “é un atropelo que trataremos de levar ás institucións europeas para que se nos escoite”, engade. Para o mandatario do máximo órgano de representación dos emigrantes, a reforma da lei electoral non garantirá máis transparencia, “xa que a suposta mesa electoral que se montará nalgúns consulados estará presidida e vixiada non por cidadáns neutrais, senón por funcionarios ou os cónsules. ¡Pero en que país estamos!”, exclama Francisco Ruiz. Mentres, o secretario xeral do PSOE en Venezuela e ex senador socialista por Ourense, Cándido Rodríguez, lamentou o acordo acadado e expresou o seu malestar con que se supriman dereitos aos “fillos do exilio político e económico, aos que marcharon de España por necesidade”. Rodríguez laiouse polo trato que España dispensa á súa colectividade emigrante, fronte ao que contrapuxo que países como Italia e Portugal lexislaron “en favor” da súa diáspora: “envéxoos, porque nós estamos sendo maltratados polo Goberno”. Finalmente, propuxo que “se aproveite o potencial dos emigrantes como embaixadores dos produtos españois para revitalizar a economía e resolver a crise”.\nMaría Teresa Michelón Martínez, presidenta do Consello de Residentes Españois, Pedro Belo Díaz, presidente da Federación de Sociedades Españolas da Arxentina, Adonis Pampín Cagide, Presidente da Federación Unión de Asociacións Galegas da República Arxentina, Francisco Lores Mascato, Presidente da Federación de Asociacións Galegas da República Arxentina e Julia Hernando, Presidente da Federación de Sociedades Castelán-Leonesas, asinaron un comunicado no que rexeitan a reforma da lei electoral, lembrando que a Constitución no seu artigo 68.5 consagra que “Son electores e elegibles todos os españois que estean en pleno uso dos seus dereitos políticos. A Lei recoñecerá e o Estado facilitará o exercicio do dereito de sufraxio aos españois que se atopen fose do territorio de España”. Así mesmo, advirte de que o Estatuto da Cidadanía Exterior no seu artigo 4.1 establece que “os españois que residen no exterior teñen dereito a ser electores e elixibles, en todos e cada un dos comicios, nas mesmas condiciones que a cidadanía residente no Estado Español, nos termos previstos na normativa de aplicación”. O comunicado péchase dicindo que “a Comunidade española de Arxentina rexeita enfáticamente calquera reforma limitativa dos seus dereitos e discriminatoria da nosa condición de cidadáns residentes no exterior. Se as expresións do abanico político español uníronse para suprimir os nosos dereitos constitucionais, os cidadáns españois no exterior unirémonos para impedilo, calquera sexa a nosa crenza política individual, pois se trata de xeito evidente dunha proposta discriminatoria, insolidaria, inxusta e lamentable. Se a reforma segue adiante, non nos quedaremos de brazos cruzados. Estanse avaliando todas e cada unha das accións que sexan necesarias para evitar este atropelo, facendo reserva do noso dereito de presentar recursos ante o Tribunal Constitucional, e de denunciar ante a Unión Europea a flagrante, anticonstitucional e discriminatoria supresión de dereitos a máis dun millón e medio de cidadáns dun dos seus países membros”.\nAdemais, creouse un grupo en Facebook chamado Ningún español sin voto, que xa conta cun milleiro de membros, para difundir e coordinar as accións de protesta.\ngrazas ao financiamento\nda Secretaría Xeral de Emigración\nda Xunta de Galicia.\nTags:cera, dereitos, eleccións, municipais, política, voto emigrante\nPosted in Actualidade en Galicia, Galicia Emigrante, Política Galega | 1 Comment »\nAcerca de Planeta Galego\nActualidade en Galicia (33)\nCoñecer Galicia (7)\nCultura Galega (33)\nFillos de Galicia (66)\nGalicia Emigrante (15)\nGalicia Emigrante (98)\nHistoria de Galicia (16)\nOllada Galega (9)\nPlaneta Galego (11)\nPolítica Galega (50)


Aplicación de Yurie BSF • Yurie BSF\nAplicación de Yurie BSF\nYurie | Novembro 22, 2018 | Descarga a aplicación Yurie BSF en Playsrore\nA aplicación Yurie BSF é un programa que se crea deliberadamente, para axudar a implementar o cultivo BSF volar desde documentos e video tutoriais ata prácticas de éxito en produción Ganado maggot/ tesouro inodoro.\nYurie BSF no deseño de aplicacións usa disposicións lingüísticas de programas moi sofisticadas. É dicir, LIVE Chat sen ter que saír ou saír da aplicación. Entón, se hai preguntas que pode transmitir de inmediato.\nAdemais de ser sofisticado, a carga de arquivos é moi pequena e lixeiro, que é 17 MB. Para que non sobrecargue o teléfono móbil do usuario.\nOutra cousa é que a aplicación Yurie BSF vén acompañada dun SOP paso a paso para facilitar aos usuarios a utilización de cada aspecto da lección na aplicación.\nE o máis beneficioso é porque esta aplicación ten a capacidade de interactuar cun usuario con outro usuario. Por iso, é moi beneficioso para os usuarios de aplicacións de Yurie BSF. Descarga a aplicación Yurie BSF\nQue categoría ten a aplicación Yurie BSF?\nHai moitos tipos de categorías da aplicación contida na tenda de xogos. Entón, a aplicación Yurie BSF inclúese en que categoría?\nFerramentas de aplicación\nIncluído nesta categoría é mellorar o rendemento e a funcionalidade dun teléfono intelixente con Android. Exemplos: 360 Security, Clean Master, Google Translate, Greenify, Gravadora de audio, etc.\nOs tipos de aplicacións de aplicacións sociais fan que os usuarios se conecten con moitas outras persoas. Exemplo: Facebook, Instagram, Twitter, Google+, etc.\nComunicación de aplicacións\nProporcionar instalacións para que os usuarios interactúen a través de chat ou voz. Exemplo: BBM, WhatsApp Messenger, LINE, Facebook Messenger, WeChat, KakaoTalk, etc.\nEsta aplicación de categoría é amplamente utilizada para fins fotográficos. Exemplos: Camera360, PicsArt, B612, Magisto, MomentCam e Adobe Photoshop, etc.\nSolicitude de noticias e revistas\nAplicacións A aplicación News and Magazines é unha aplicación de noticias ou revista que se pode ler directamente en HP. Exemplo: BaBe, Kurio, Detik, VivaNews, Kompas, etc.\nAplicación de entretemento\nA aplicación de entretemento é máis divertido. Exemplos: música, xogos, TV, para transmitir videos.\nEducación de aplicacións\nA aplicación Yurie BSF entra nesta categoría, é dicir, a aplicación educativa. En xeral, a aplicación desta categoría ten como obxectivo axudar na educación. Exemplos: Xogos educativos infantís, nenos intelixentes, Matemáticas intelixentes, Duolingo: aprendizaxe de linguas gratuíta, etc.\nPorque a aplicación Yurie BSF é a educación por si mesma, esta aplicación é libre de publicidade para que os usuarios teñan unha aprendizaxe máis cómoda sen ser perturbada polos anuncios.\nOs anuncios que se proporcionan xeralmente teñen como obxectivo obter ingresos pagados polos anunciantes. Isto significa que a aplicación Yurie BSF sen publicidade non obtén ingresos do usuario.\nEsta é pura Yurie BSF que quere compartir 100%.\nQue características da aplicación Yurie BSF?\nHai tantas características nesta aplicación, a saber\nFondo de axudas a empresas Rp100.000.000, -\nCultivo moderno de BSF SEN SOROLLA\nPaquete GRATIS 100%\nPaquete de prata\nPaquete Silver Plus\nPaquete de ouro\nPaquete Gold Plus\nPaquete Platinum Plus\nGrupo secretario de Yurie BSF\nQuen somos Yurie BSF\nYurie BSF é a única empresa que foi pionera no cultivo maggot BSF moderno inodoro no mundo.\nA produción de maggot inodoro usa residuos, lixo, esterco de gando. Cultivando gusanos inodoro non recoñece a fermentación, non usa drogas nin necesita unha máquina.\nPolo tanto, a produción maggot é fácil e económica, entre Rp. XUMX-Rp. X NUMX por kg\nEsta doazón aos amigos é desembolsada aos amigos de Yurie BSF que venden dilixentemente o seu maggot a Yurie BSF.\nO obxectivo desta asistencia é que os amigos de Yurie BSF aumenten aínda máis a produción dos seus maggot e jul a Yurie\nNeste recurso presentáronse varios tutoriais en video sobre a práctica do cultivo de mantos sen olor. Só tes que velo e practicar segundo as pautas do vídeo.\nOs vídeos tutoriales desta función non se distribúen en redes sociais e youtube. Porque este vídeo e documento son fornecidos específicamente para os amigos de Yurie.\nAprender a cultivar 100% maggot libre, este paquete é especialmente para quen non pode pagar un paquete pago. Os termos e condicións póñase en contacto con Mbak Yurie en 0812-2105-2808.\nPor que é importante a aplicación Yurie BSF?\nDebido a que esta aplicación é unha ferramenta de usuario na práctica de cultivar mantequilla sen cheiro\nAntes de practicar, podes aprender a ver os vídeos de tutoria na aplicación. Entón cando vai á granxa hai unha descrición inicial.\nDespois da práctica, moitas veces hai pequenas cousas que esquecemos, ou só queremos convencernos ao practicar na casa, entón só tes que reabrir este video tutorial.\nAs últimas actualizacións, tanto en forma de vídeos como documentos importantes, se actualizan a través desta aplicación, polo que sempre que sexa, obterá as últimas notificacións e actualizacións sobre o cultivo de macetas sen cheiro.\nTanto para principiantes como para persoas maiores definitivamente requirirán actualizacións de desenvolvemento de negocios e as informacións enviadas a través desta aplicación.\nComo é que a aplicación Yurie BSF se relaciona co éxito dos animais maggot?\nNa práctica hai unha necesidade de orientación directa e indirecta. E as etapas en facelo.\nO vídeo da práctica na aplicación disponse de xeito que sexa unha secuencia paso a paso e hai un SOP (procedemento de operación estándar). Para que haxa unha uniformidade de métodos de traballo e, por suposto, tamén se espera que os resultados teñan uniformidade (non coxo)\nOs amigos de Yurie en todas partes seguindo as directrices da aplicación espérase que alcancen o obxectivo de recolección de centos de kg de maggot en menos de 1,5 meses.\nE como lograr isto é seguindo o tutorial de vídeo existente. Polo tanto, esta aplicación é moi importante e moi necesaria para acadar os obxectivos de produción de maggot con resultados abundantes e inodoros.\nBeneficios e usos das aplicacións de Yurie BSF\nNon se subliña porque os pasos do traballo son claros\nExisten maneiras estandarizadas para reducir erros e omisións.\nA produción de maggot diario é máis confiable e independente\nMáis organizado na realización de produción de maggot.\nCreou estándares de rendemento con resultados concretos\nTen ferramentas de análise para mellorar a produción\nTeña unha guía para avaliar o traballo que se fixo.\nCreando unha carreira segura e cómoda para facer un traballo moi rápido.\nMáis organizado e eficiente.\nÉ unha guía para levar a cabo o cultivo do maggot diario.\nEvite o traballo de superposición.\nSe hai un erro, é máis doado navegar e analizar\nO proceso de traballo está máis garantido e pode funcionar de forma óptima en situacións.\nResumo das aplicacións de Yurie BSF\nA guía tutorial na aplicación é unha ferramenta e un vehículo exitoso cultiva un macaco sen cheiro.\nEsta aplicación ten unha gran influencia sobre a taxa de éxito de recolección de centos de kg en menos de 1,5 meses.\nSeguindo as pautas da aplicación asegúrase que teña éxito na produción de abundantes mantos, a produción continua, sen estrés, segura, cómoda e aumentando a confianza pode correr o cultivo de mantos a longo prazo.\nDescarga a aplicación Yurie BSF\n99 Localización de Maggot sen Bau Ranch\nCatro Análises da Escala de Cultivo de Maggot\nMercadotecnia e Compra e Venda de Maggot\nFormación de cultivo de manchas sen olor\nPreguntas máis frecuentes sobre cultivo de Maggot\nMapa do sitio Yurie BSF\nNingunha publicación relacionada!


O CONCELLO INICIARÁ A TRAVÉS DO SPEIS UNHA CAMPAÑA DE PREVENCIÓN E CONTROL DA VESPA VELUTINA\nO edil responsable do Speis de Narón, Román Romero, incidiu na importancia de actuar nestes meses para reducir o número de niños de velutinas na tempada estival\nNarón, 7 de marzo de 2020. O Concello iniciará a vindeira semana a través do Servizo de Prevención e Extinción de Incendios e Salvamento de Narón (Speis) unha nova campaña de prevención e control da vespa velutina. O edil de Seguridade Cidadá e Speis, Román Romero, explicou que a través desta iniciativa “incidiremos na necesidade de que as veciñas e veciños instalen trampas a nivel particular para poder reducir o número de niños de velutinas nos meses do verán”. A campaña, tal e como avanzou, levarase a cabo nos Centros Cívicos Sociais da cidade, donde se facilitará información na que, entre outros datos, se explica cómo realizar trampas caseiras e ofrécense unhas premisas básicas para contribuír a controlar esta especie.\n“Na loita contra a vespa velutina a colocación de trampas é un dos métodos que cobran especial relevancia, xa que con cada raíña que se capture haberá un niño menos”, explicou Romero. A comezos de marzo é cando as velutinas rematan o período de hibernación e comezan a construír os novos niños, cunha primeira posta de ovos no niño primario para despois trasladarse a pequena colonia ao niño secundario, que será o definitivo e donde se instalará a raíña de velutina sen abandoalo e adicándose únicamente a poñer ovos ata que morra, xa no inverno. “Entre os meses de marzo e xuño é cando se debe proceder á captura das raíñas, cando están activas no exterior dos niños”, subliñou o edil.\nDende o Speis de Narón realizáronse varios talleres de trampeo, nos que se explicaron diferentes métodos de captura entre a veciñanza. As trampas e o líquido atraínte poden ser caseiros, como a cera vella fermentada, cervexa negra, sirope de grosella ou de arándanos… que deben repoñerse aos 7 ou 15 días de colocalos por vez primeira, dependendo do tempo -porque se fai calor evapórase antes- e do volume de vespas capturadas.\n“As trampas só deben colocarse nas zonas donde se localizaron niños porque no caso de non levar un certo control pódense capturar indiscriminadamente outras especies de insectos, poñendo en risco a biodiversidade”, apuntou Romero.\nO concelleiro recordou que o pasado ano os profesionais do Speis de Narón realizaron un total de 388 servizos de velutinas. “Do total, extraéronse 118 niños con neutralización e cremáronse 48 in situ, se ben o resto das actuacións se corresponden con inspeccións realizadas -187-; colocación de trampas -9-; control de outras especies de abellas -25- e o dun niño non prioritario (xestionado por outra empresa). “Os servizos especiais que se realizan dende o Speis increméntanse considerablemente dende o mes de xuño, cun pico en agosto pero que se prolonga, aínda descendendo, ata o mes de novembro, polo que o traballo de control e prevención durante os meses previos ao verán é fundamental para tratar de erradicar esta especie”, recalcou o edil naronés.


Crean unha 'app' para medir en tempo real a fertilidade do esperma\nPrototipo do dispositivo. Foto: Vignesh Natarajan.\nCrean unha ‘app’ para medir en tempo real a fertilidade do esperma\nEn menos de cinco segundos e cunha precisión do 98 por cento determina a concentración e a motilidade dos espermatozoides\nUn grupo de científicos da universidade de Harvard o do hospital de Massachusetts, en Boston, veñen de crear un dispositivo de baixo custo que mide en tempo real a fertilidade do seme. Os datos sobre este avance, que podería ser de gran utilidade para máis de 45 millóns de parellas de todo o mundo con problemas de fertilidade, foron publicados na revista Science Translational Medicine.\nO accesorio, que aínda está en fase de prototipo, aproveita a potencia do procesamento e a cámara do teléfono intelixente para levar a cabo o seu labor. Consiste nun accesorio óptico que se acopla ao móbil e un dispositivo de un só uso sobre o que se sitúa a mostra de esperma.\n“Queríamos conseguir unha proba tan sinxela como a de embarazo”, di un dos autores\nAo mesmo tempo, no teléfono instálase unha aplicación que vai guiando ao usuario en cada paso. O microchip conta con mecanismos capaces de medir o número total de espermatozoides e a súa motilidade, é dicir, a súa capacidade de movemento, para saber se son o suficientemente ‘áxiles’ para chegar a fecundar o óvulo.\nPara avaliar o rendemento do aparello, os investigadores estudaron 350 mostras de semen recollidas do centro de fertilidade do hospital de Massachusetts. A aplicación puido detectar cunha precisión do 98 por cento as características das mostras.\n“Queríamos conseguir que as probas de fertilidade masculina foran tan sinxelas como as do embarazo“, sinala Hadi Shafiee, un dos autores da investigación. Shafiee destaca tamén que esta ‘app’ podería servir non só para analizar a fertilidade, senón tamén para asegurarse de que as operacións de vasectomía foron realmente efectivas.\nTemas: app, boston, esperma, espermatozoides, fertilidade, hadi shafiee, Harvard, Massachusetts, Science Translational Medicine, seme


En Alemaña, país afeito á formación de coalicións no goberno federal e nos Länder rexionais, adoitan “bautizar” a tales coalicións co nome do país cuxos cores representa aos partidos involucrados nos acordos de goberno. Así, tras as últimas eleccións federais do 24 de setembro de 2017, falouse moito, e negociouse a posible formación dun “coalición Xamaica”. É dicir, chegar a acordo de goberno entre os democristiáns da CDU-CSU de Angela Merkel (cuxo cor se representa co “negro”), os “amarelos” Liberais do FDP liderados por Christian Lindner e os Verdes de Cem Özdemir e Katrin Göring-Eckardt. Os tres son as cores do país caribeño.\nAs negociacións entre os tres partidos que sumaban a maioría parlamentaria no Bundestag iniciáronse o 18 de outubro de 2017, pero as conversacións colapsaron o 20 de novembro despois de que o FDP retirásese, argumentando que as conversacións non produciran unha visión ou confianza común. Pese ao pragmatismo de boa parte da clase política xermana, o enfoque neoliberal do FDP chocaba frontalmente cos postulados dun desenvolvemento sustentable ou a implementación dun ingreso básico o sistema de seguridade social propostos polos Verdes.\nCon tales antecedentes, e á vista dos resultados producidos na elección do 10N, pensei que para a redacción do presente artigo quizá podería atoparse unha bandeira que incluíse as cores características daqueles partidos que poderían facilitar a investidura do candidato do PSOE, cando menos en segunda votación, mediante unha votación simple de máis ‘síes’ que ‘nons’. En tal acordo inicial, participarían o PSOE e Unidas Podemos (ambos os partícipes nun goberno de coalición) e o Partido Nacionalista Vasco, o cal non mostrou desexo de integrarse no executivo central español, pero nunca desdeñou a súa activa participación nos asuntos de España, especialmente no que afecta á preservación e mellora do seu autogoberno. Outros partidos con menor número de deputados, tales como Máis País ou o Partido Rexionalista de Cantabria poderían sumarse á coalición Navalagamella.\nPensaba que algún país habería no mundo que incorporarse as cores vermello (PSOE), morado (UA) e verde (PNV) e que puidese ilustrar gráficamente a proposta que aquí se apunta. Pois non. Segundo parece a cor morada sempre foi difícil de manter nas grímpolas nacionais e, ata hai pouco, só algúns deles utilizárono (Qatar, por exemplo, cuxa tonalidade é máis ben granate). Ante a insistencia do seu pai, a miña filla conseguiu identificar unha bandeira cos tres colorees antedichos, representativos de PSOE, UA e PNV. Trátase da correspondente a Navalagamella, un municipio ao leste de Madrid de pouco máis de 2.600 habitantes. Fágase a condición de que as dúas cores principais da bandeira son o vermello e o morado, os cales deberían estar en principal sintonía coa acción principal do goberno PSOE-UA. O escudo interior incorpora tamén o verde do partido vascuence.\nChegados a este punto convén debullar as bondades da opción Navalagamella. En primeiro lugar, debe destacarse a inevitabilidad dun acordo goberno entre PSOE e UA. Xa non ha lugar a recriminacións infantís pola preferencia das poltronas, nin a atender aos cálculos máis ou menos sofisticados de conselleiros áulicos (agora denomínaselles máis finamente spin doctors, utilizando a xerga anglosaxoa). Estes nunca adoitan recoñecer resbalones estrepitosos, aducindo elementos contingenciales imprevistos ou circunstanciais nas súas proxeccións de futuro. Pero seguen dando a vara, substituíndo o valor da política pola modelización das condutas do median voter, tan do gusto das escolas comportamentalistas anglo-norteamericanas.\nNaturalmente o peso principal dentro do novo goberno debería recaer no PSOE, pero sen alharacas mediáticas nin prepotencias inútiles. UP debe confrontar as responsabilidades do goberno central en maneira inédita, pero sen perder os seus acenos de identidade. Entre estas últimas destaca, a loita cal “anxo exterminador” contra as prácticas corruptas nas que non só os partidos de dereita metéronse a fouce e coz esquilmado diñeiros públicos a discreción O propio PSOE, involucrado en indesexables casos de corrupción, beneficiaríase enormemente dun socio que ata o de agora esquivou os escándalos do trinque, o que é un dos seus maiores activos políticos.\nO PNV non é un partido de esquerda. Membro fundador da Internacional Cristianodemócrata ten un pedigrí democrático impoluto, o cal outros partidos parvenu queren agora manchar en modo rastrero e mezquino. Foi responsable, no seu goberno vasco de coalición co PSE-PSOE, de implementar o primeiro programa de rendas mínimas en España co seu Plan contra a Pobreza de 1989.\nMásPais, Partido Rexionalista de Cantabria e algún eventual deputado poderá engadirse ao voto da segunda votación de investidura. Só un voto negativo agregado de franquistas nostálxicos, conservadores, secesionistas e desorientados C’S faría posible o que agora parece como improbable. Sería a súa responsabilidade. Se Sánchez convértese en presidente do Goberno, presentaráselle subsiguientemente o gran reto da súa lexislatura. E este non é outro que presentar e negociar cos seus socios, e tamén con aqueles que non lle votaron (por activa ou pasiva), os Orzamentos Xerais do Estado. Se fallase, a súa carreira política tocaría ao seu fin. Antes mesmo de encarar un problema de maior envergadura cal é a articulación territorial da pel de touro e o acomodo de Catalunya na Espanya Gran.\nDirase, e con non pouca base argumentativa, que a proposta apena bosquexada é alambicada e leada como a perna dun vello romano. Pero é o espello dunha teimosía multipartidista que persiste por vontade dos electores. Certamente, hai unha vía máis expeditiva e simple: goberno de coalición PSOE-PP. Quizá algún spin doutor trate de sacala da chistera do inverosímil.\nA modo de postrer chascarrillo, baste lembrar que Navalagamella ten alcalde do PP desde 2015. O cortés non quita o valente…


Espazo Común convoca aos veciños de Arcos a unha Reunión - BadalNovas\nInicio Actualidade Espazo Común convoca aos veciños de Arcos a unha Reunión\nESPAZO COMÚN, ANTE OS INCUMPRIMENTOS DO ALCALDE CON RESPECTO AO COMUNAL, CONVOCA Á VECIÑANZA DE ARCOS A UNHA REUNIÓN\nNada do acordado no pleno do mes de outubro foi respectado polo goberno de Fumega.\nA xuntanza será no Local Social de Arcos, este martes día 18, ás 20:00 horas.\nXa hai meses que estalou unha forte polémica na parroquia de Arcos cando ante o estupor da veciñanza, comezaron a chegar ao cobro recibos da taxa do lixo reclamando o pagamento de débedas pendentes dende cinco anos atrás.\nNunha decisión unilateral do actual goberno socialista, quebrábase así unha situación que se viña respectando de hai moito tempo, na que estes veciños, non pagaban este servizo a cambio de ceder o seu monte comunal para a construcción de infinidade de edificios de titularidade pública, por exemplo, o cuartel da Garda Civil, o Colexio da Uceira, o Campo de fútbol ou todo o polígono industrial.\nA presión social e a iniciativa de Espazo Común para que se tratara de xeito xusto e se tiveran en conta os dereitos destes cidadáns, levaron ao alcalde a recuar en pleno e aceptar a proposta de paralizar o expediente de cobro ata aclarar legalmente o estatus de dito comunal para o que o Concello asesoría aos afectados.\nSen embargo e para non perder o costume, a palabra dada polo rexedor, incluso en sesión plenaria, ten moi pouco valor. Así, poucos días despois continuaron chegando notificacións reclamando a débeda e a única explicación dada polo goberno foi que se trataba de “erros”.\nAgardamos durante catro meses a que se resolvera a problemática conforme ao acordado pero a recepción, nas últimas semanas, de notificacións onde xa se anuncia a vía executiva para as taxas requeridas, confírmanos que, seguramente, nos atopemos ante un novo episodio de mentira e manipulación de Fumega, auténtico experto en dicir unha cousa e facer a contraria.\nAnte esta falla de respecto á propia palabra, á veciñanza de Arcos e aos acordos plenarios e, sobre todo, ante a falla de accións concretas, dende Espazo Común, tomaremos de novo a inciativa e reuníremonos con todos aqueles afectados para analizar tódalas posibilidades existentes e asesoralos na cración da mancomunidade de montes, unha figura que legalmente xa debera estar promovida polo Concello hai tempo para evitar conflitos presentes e futuros.\nSerá o martes día 18 de febreiro, ás 20:00 horas no Local Social de Arcos e con Pachi Vázquez á cabeza, tentaremos dar a información e o apoio aos cidadáns que o Concello do Carballiño lles está a negar sistemáticamente.\no Psdeg-Psoe de Ourense clausura o seu 4º congreso provincial elixindo unha nova executiva con máis do 86 % dos votos\nO presidente da Deputación visita á rodaxe de La Manzana de Oro: “O audiovisual é cultura que perdura no tempo e promociona o territorio”


Cheliabinsk - Wikipedia, a enciclopedia libre\n26 Mar 2015 - 23 Aug 2019\nCoordenadas: 55°09′00″N 61°24′00″E / 55.15000°N 61.40000°E / 55.15000; 61.40000\nCheliábinsk (en ruso: Челя́бинск) é unha cidade de Rusia, capital administrativa do óblast de Cheliábinsk. A pobación da cidade é duns 1 095 000 habitantes (2005) e foi fundada no 1736. A aglomeración urbana xa alcanzou os 1 330 000 habitantes. Tamén é uns dos principais centros de industrias pesadas de Rusia. Durante a Segunda Guerra Mundial, Stálin decidiu mover unha produción de tanques T-34 e uns foguetes para lugares afastados e así a cidade gañou o apelido de "Tankograd".\nA cidade converteuse en famosa o 15 de febreiro de 2013, tras o Meteoro de Cheliábinsk explotar sobre ela, lanzando bolas de lume na dirección da Terra, rompendo xanelas e danando 3000 edificios, causando máis de 1200 feridos.\n↑ Meteoro impacta chegando a Rusia deixando máis de 1200 feridos. Consultado o 3 de novembro de 2014 (en portugués).\nCommons ten máis contidos multimedia na categoría: Cheliabinsk\nPáxina da cidade (en ruso)\nTraído desde "https://gl.wikipedia.org/w/index.php?title=Cheliabinsk&oldid=3488738"\nA última modificación desta páxina foi o 20 de marzo de 2015 ás 13:21.


Colocando soportes á altura desexada gáñase espazo nos armarios\nÁs veces, o tamaño ou espazo dos obxectos fan que a localización destes nun armario sexa imposible. Por iso, podemos solucionar este problema instalando ganchos ou soportes á altura desexada, ou se se trata dun moble con moitas ou poucos andeis, eliminar, ou no seu caso inserir algunha e así gañar máis espazo para apilar todo o que se queira.\nUnha solución práctica e sinxela para mellorar o acceso aos produtos ou obxectos de uso frecuente consiste en situalos na parte inferior do armario, e que serán estes os que determinen a altura á que se colocarán as seguintes baldas. Tan só deberá instalar uns ganchos de fixación ou soportes á altura desexada. Deberá ter en conta o peso que quere que soporte a balda para determinar o tipo e tamaño dos portaestantes máis adecuado.\nPode colocar diversos conxuntos de ganchos aliñados de forma que poida modificar a altura das baldas facilmente. Ademais, evitase esforzos inútiles e aforrará en espazo dando utilidade a aquelas baldas que non a tiñan.


A memoria contra os bárbaros | Galicia Digital\nA memoria contra os bárbaros\nFoi noticia a semana pasada o indulto a Alberto Fujimori por parte do goberno peruano encabezado por Kucynsky. Os crimes e as barbaries deste home son de sobra coñecidos e fican ben documentados. Esta é unha historia que se repite e se espalla como unha praga polo mundo.\nDi Ismael Serrano "ahora mueren en Bosnia los que morían en Vietnam", nos seus concertos engade un novo verso que di "los que morían en Bosnia ahora mueren en Bagdad". Semella que a historia teima máis en mudar a barbarie de sitio que en erradicala. Deste xeito no mundo de hoxe podemos recoñecer distintas zonas en conflito.\nO problema é que sempre hai quen apoie aos bárbaros xustificando as súas atrocidades. Ideoloxicamente non sabemos defenestrar aos afíns que exercen o poder autoritariamente. A primeira ideoloxía debe estar ancorada nos dereitos humanos, todo o que se saia de aí remata sendo nocivo para o pobo. A democracia non pode sustentarse en personalismos nin promover a política como un xeito de sacrificio. Quen chega democraticamente ten que asumir o seu papel sen vender unha idea falsa da vocación de servizo na que, en vez de actuar como servidor, esixe servilismo. A democracia necesita curarse destes males para medrar forte e desterrar ideoloxías retrógradas.\nComo medra forte unha democracia? en primeiro lugar sen negar o pasado e promovendo tanto a restauración moral das vítimas como o seu estudo pormenorizado. En segundo lugar temos que educar criticamente promover a investigación e a transformación do coñecemento dende idades temperás; isto implica un estudo crítico da historia dende unha perspectiva múltiple que contribúa ao alumnado a unha composición da realidade e a súa tradución nunha ética colectiva. A ética colectiva implica non só a práctica diaria de cada valor senón tamén unha actuación dende ese valor contra os seus antivalores. Polo tanto ser demócrata implica colaborar na restitución moral daqueles que sufriron as garras do autoritarismo por defender a democracia.\nAínda que todos estes ditadores morran na cama, a memoria debe gardalos como o que son: bárbaros que a historia non pode repetir. Deste xeito se morren na cama é froito da dignidade democrática que eles non tiveron, é froito de que esa dignidade non se pode permitir o luxo do talión pero tampouco se pode permitir o luxo de evitar que a xustiza histórica os eternice como o que son: bárbaros sen conciencia.


De 3.500 pacientes de Galicia a quen non lles funcionan os riles case a metade hanse trasplantado\nA I Xornada de Persoas con Enfermidade Renal de Galicia destaca en Santiago o servizo público da serie televisiva Urxencia Cero para promocionar a doazón de órganos\n17/04/2016 00:44 h\nDe 3.536 persoas que precisaban o último ano en Galicia tratamento renal sustitutorio, por non funcionarlles os seus riñoñes, case a metade, 1.729, recibiran un transplante. Ademais, 1.541 asistían a tratamento con hemodiálisis e 267 a diálese peritoneal. Os datos facilitounos o conselleiro de Sanidade, Jesús Vázquez Almuiña, na inauguración das I Xornadas de Persoas con Enfermidade Renal que organiza a Federación Alcer (Asociacións de Loita contra a Enfermidade Renal) de Galicia. No acto interviñeron ademais Concha Fernández, edila de Políticas Sociais e Diversidade de Santiago; Cándido Díaz, xefe do servizo de Nefrología do Complexo Hospitalario Universitario de Santiago (CHUS), Rafael Rodríguez, presidente da Federación Alcer Galicia; e Jesús Molinuevo, presidente da federación estatal de Alcer. Máis de 150 persoas apuntáronse para participar e informarse de novidades para mellorar o seu tratamento e calidade de vida.\nNas sesións, que se prolongan ata última hora da tarde, promociónase a doazón de órganos. Para facelo destácase o servizo público da serie televisiva Urxencia Cero. En concreto celébrase unha mesa redonda na que participan Carlos Carballo, director de Voz Audiovisual; a actriz Paula Morado; o coordinador de transplantes do Complexo Hospitalario Universitario A Coruña (CHUAC), Antón Fernández; e Marta Álvarez, da Oficina de Coordinación de Transplantes de Galicia.\nTamén se promociona nesta xornada a hemodiálisis domiciliaria portable, unha nova forma de tratamento renal sustitutivo que de momento só utilizan nove pacientes renais en Galicia, e que se amplía en hospitais da comunidade. Para quen está indicada, presenta importantes vantaxes, sobre todo a comodidade, ao poder realizar a diálese no domicilio e en menos tempo, pois o tratamento dura unhas dúas horas e media. Esta tarde está previsto que unha das persoas que xa o utilizan realice unha demostración práctica no exterior do edificio docente Novoa Santos (xunto ao Hospital Clínico).\nAlcer Doazón de órganos Urxencia Cero Jesús Vázquez Almuíña CHUS


VIAM STRATAM: Scorpio Martianus\nScorpio Martianus, así se fai chamar un norteamericano que dirixe a páxina web scorpiomartianus.com. Nesta web colga vídeos caseiros nos que nos informa en latín acerca de acontecementos que se dan no tempo actual. Na súa web inclúe un apartado con escenas de películas subtituladas en latín, ademáis dun pequeno diccionario coa traducción ó latín de termos recentes. Como curiosidade, Scorpio Martianus ten unha conta en youtube, LukeAmadeusRanieri.\nEsta idea novidosa goza de gran éxito debido á súa exclusividade.\nVelaquí deixamos un exemplo dun vídeo subtitulado en Latín, para que os subtítulos aparezan debedes activar as closed captioned picando na parte inferior dereita da barra de opcións do vídeo e premer no botón que pon CC.\nElaborado por Diego e Luis\nPublicado por Diego ás 16:55\nEtiquetas: actualidade, etapas do latín, latín contemporáneo, Martianus, neolatín, Scorpio, vídeos\n¡Qué recurso tan fantástico! Gracias por compartirlo y explicárnoslo.


O Lugnasad de Cedeira comeza hoxe coa lectura do pregón e a “Noite dos Druídas” – Concello de Cedeira\nO Lugnasad de Cedeira comeza hoxe coa lectura do pregón e a “Noite dos Druídas”\nUn ano máis a vila de Cedeira está a revivir o seu pasado coa celebración do Lugnasad, unha festa de orixe castrexa e na que este sábado casarán arredor de trinta parellas de noivos de Galicia, España, Francia e Colombia.\nA programación arrincará hoxe venres coa lectura do pregón, a cargo da parella formada por Germán e Peggi, e a actuación de Antonio Rodríguez Bustabad, profesor da Escola de Música Vila de Cedeira, para despois continuar, ás once da noite, coa “Noite dos Druídas” e a actuación do grupo Airoa.\nO calendario de actos do sábado dará comezo ás 12.00 horas co desfile dos protagonistas desde o poboado da Madalena ata a Casa do Concello, onde van ser recibidos polos responsables municipais. A presentación oficial será ás 13.00 horas na praza Roxa.\nXa pola tarde, a partir das 17.00 horas, haberá xogos populares para nenos (a busca do grial e o home do saco), e actividades para os maiores (lanzamento do tronco, óso ao caldeiro e tiro de corda). A actuación do grupo Asoaxe está prevista para as 20.00 horas.\nA celebración das vodas celtas será ás 23.30 horas e, a continuación, dará comezo a cea dos noivos. A cerimonia é gratuíta pero para asistir á cea é necesario facer a reserva na oficina de turismo (Palacete municipal). A festa concluirá pasadas as doce da noite coa actuación do grupo Farrapo de Ghaita.\nDesde a organización, que corre a cargo da Asociación de Amigos de Lugnasad, pídese tanto aos participantes como aos visitantes que eviten o uso de aparatos eléctricos e de música “enlatada” para crear un ambiente propicio cara á celebración da festa. Polo contrario, anímase ao uso de fachos e velas como parte da recreación do escenario no que se convertirá a vila de Cedeira durante os dous próximos días.\n24 Agosto, 2018\ten CULTURA\nEscrito do Concelleiro de Medio Ambiente por unha nova descarga no río Condomiñas


Google Arquivos - O levantador de minas\n22 Novembro, 2010 Alfredo Ferreiro\nTati Mancebo: «Que Google publique un libro sobre os fundamentos da arquitectura de internet desde o punto de vista do usuario do navegador é xa de por si interesante. Se ademais é quen de reducir os contidos a 20 puntos explicados con sinxeleza para que calquera persoa non familiarizada con palabras como DNS, cookies ou html5 poida facerse unha idea clara do que está a facer cando navega, compra, vende, le e se relaciona na rede, entón é aínda máis interesante. Pero ademais o libro está maquetado con sinxeleza e claridade, os deseños simpáticos e dinámicos, transmiten a súa simplicidade, acorde co principio de Google de que a tecnoloxía nunca debe ser un problema.\nEste libro vai aínda máis lonxe. Non é un PDF para descargar, afortunadamente. É unha publicación online construída con html5 que pode lerse desde o navegador, compartirse enteiro ou por seccións nas redes sociais, e todo a través dunha interface agradábel cuxo deseño non quixo perder a similitude directa co libro en papel, para demostrar que a lectura en pantalla non ten por que conformarse como unha simple visualización de páginas web que convida a un exercicio de lectura irremediabelmente presuros e superficial.[…]»\nInterliteral: Google Books… agora, á medida\nLibros libres de dereitos, aproximadamente de 2.000.000 dispón Google actualmente. A máquina anda sobre os 100.000 $, que baixarán en canto se popularice. 4 minutos é o tempo que tarda en imprimir un libro en tinta negra con capa a cores (levarán o logo de Google e un deseño moi simple de portada, aventuro eu, así Google terá publicidade no mundo real cun custo moi reducido). O custo de impresión está nos 3 $, outros 3 $ irán para Google e aconsellan á libraría que non cobren o libro por riba dos 8 $, o que lles deixa 2 $ nun libro de 300 páxinas. Unha soa máquina pode imprimir 60.000 libros ao ano, 120.000 $.\nOnte falamos con Luis Collado, director de Google Books España en Interliteral. Preguntoámoslle cando unha editora podería asinar un contrato con Google Books para ofrecer o seu catálogo en liña aos lectores, para ler desde calquera dispositivo conectado á rede, partillar as nosas notas con outros lectores ou socios do clube, etc. A súa resposta foi que non era preciso agardar ningún prazo, que era cuestión de falalo e chegar a un acordo.\nEvidentemente non temos unha editora, así que non faremos tratos con Google neste sentido polo menos mais se eu tivese unha editora pensaríao seriamente.\nTamén falamos con Luis Collado sobre Google Books e os libros escritos en galego e sobre a tradución dos Google Gadgets para o galego mais iso vai ficar para unha próxima anotación porque debo prestar atención agora ao relatorio en curso para seguir contándovos o que se coce por aquí.\nGoogle Books… ahora, a medida · ELPAÍS.com\nTati Mancebo (escribindo desde Interliteral, Xaén)


Sada, coa xiba por bandeira\nSada celebra do 27 ao 29 de abril a IX Festa da Xiba, una das citas gastronómicas relevantes da comarca na que os establecementos hostaleiros ensalzan un dos productos máis representativos da gastronomía sadense, como é a xiba, molusco cefalópodo tamén cahamado sepia ou choco noutras localidades.\nNesta edición, o Concello apostou por unha ruta gastronómica na que están incluidos máis de 80 establecementos da vila, animación musical, premios directos, e un concurso gastronómico no que participan 13 establecementos divididos en tres zonas do casco urbano.\nSada, situada na ría de Betanzos, dista uns 20 km da cidade da Coruña. Trátase dunha fermosa vila costeira que ten na pesca e o turismo as súas principais actividades económicas. Favorecida por un clima atlántico, posúe as características propias da costa noroeste galega: suavidade de temperaturas e pouca oscilación térmica, ao que se suma a agradable temperatura media das augas da ría, permitindo a práctica de diversas actividades náuticas durante todo o ano.


Vilalba Aberta pedirá no Pleno investir nas parroquias os fondos do canon eólico | Terrachaxa.com\n14 horas O Concello de Riotorto organiza un campamento de verán en agosto\n19 Xul 2020 Actualidade, Vilalba Actualidade, Vilalba\nVilalba Aberta defenderá no vindeiro Pleno Ordinario que a aplicación orzamentaria do Fondo de Compensación Ambiental – que financia o Canon Eólico – reverta directamente nas parroquias, a partires da vindeira anualidade. Unha proposta, que dende a formación definiron como “prioritaria”, “de xustiza” e de “consenso”, con vistas ao que resta de lexislatura 2019/23” e que tal e como lembraron na presentación, “figuraba no acordo de mínimos entre PSOE e Vilalba Aberta”, sen que “nin moito menos fora respectado por parte da Concellería de Infraestruturas no contexto do Goberno de Coalición.”\nUnha argumentación compartida pola súa compañeira de grupo e concelleira de Vilalba Aberta, Mº Xosé Fernández, que, acerca dos criterios de investimento destes fondos, lembrou que sempre deberan responder á filosofía que inspira o decreto do canon, e que insta a “mellorar as zonas nas que se sitúan os parques eólicos, así como as localizacións que ven afectadas polo traballo diario das compañías que se ocupan do seu funcionamento, vixilancia e conservación.” É por isto que, ao tempo que lamentou que os fondos relativos á presente anualidade se destinaran “unha vez máis” a unha actuación urbanística no seno do casco urbano; reivindicou a importancia dunha iniciativa “encamiñada a comezar a poñermos fin a décadas de políticas de reparto de fondos desiguais para o rural”, pola vía de convencer aos demais grupos con representación na corporación “da importancia estratéxica dunhas parroquias, que deben volver a ser o eixo económico e fundamental sobre o que se vertebre o noso Concello”, sentenciou.\nEtiquetas canon eólicofondosPlenoVilalba Aberta\nAnterior Kini continúa de adestrador e será o novo coordinador do Vilalba FS\nSeguinte Presentación nas Pontes do novo libro de Natalia Monje


A RELACIÓN ENTRE A ARTE E A INDUSTRIA CLAUSUROU O "CURSO DE GUIÓN" DO CONSELLO DA CULTURA GALEGA | Actualidade\nA RELACIÓN ENTRE A ARTE E A INDUSTRIA CLAUSUROU O "CURSO DE GUIÓN" DO CONSELLO DA CULTURA GALEGA\nAs relacións entre a arte e a industria clausuraron o "Curso de guión de ficción para televisión" que organizou a Sección de Comunicación do Consello da Cultura Galega. O debate tivo lugar no transcurso dunha mesa redonda na que participaron Antón Reixa, director da productora Portozás Visión, Pancho Casal, de Continental Producciones e Emilio Mc Gregor, director e realizador da teleserie Mareas Vivas, que emite a Televisión de Galicia e Antón Dobao. Os coordinadores do curso, Xosé Cermeño, guionista de Pratos Combinados e Xosé López, director da Sección de Comunicación foron os encargados de pechar a sesión.\nNo transcurso da mesa redonda os diferentes participantes abordaron as relacións entre a industria e a arte na creación dun guión para unha producción. Un proceso, que aínda que eminentemente creativo, goza de imperativos de tipo económico. Neste sentido, Emilio McGregor na súa primeira intervención afirmou que "o presuposto é un condicionante inamovible nunha creación". Unha consideración que ningún dos guionistas deixou pasar de largo, facendo fincapé na necesidade e no interese por contar unha historia. Así, Antón Reixa, na súa faceta de guionista, centrouse na "necesidade de contar historias".\nPor outra banda, e no seu labor de productor, Pancho Casal, estableceu a necesidade e a esixencia dun guión que sirva tanto "para a elaboración da producción como na súa posterior venta". Asemade, estableceu a necesidade de que este se adapte os criterios de mercado para poder darlle saída a unha producción.\nProfesionalización do oficio de guionista\nTanto os guionistas como o productor coincidiron na necesidade de profesionalizar o oficio de guionista. Unha condición indispensable para que se poidan obter produccións de maior calidade. Neste sentido, Emilio McGregor apuntaba a vantaxa de gozar da “solvencia económica que che permita dispoñer do tempo libre necesario para preparar a seguinte producción”. Pola súa banda, Pancho Casal apoiaba esta reivindicación que ofrecerá “uns guións máis serios e responsables” de proxectos máis viables.\nO curso de guión\nA mesa redonda pechaba o “Curso de guión de ficción para series de televisión”, unha iniciativa desenvolvida pola Sección de Comunicación do Consello da Cultura Galega. O curso, que tivo 34 alumnos que pasaron un proceso de selección, contou coa participación de profesionais de diferentes ámbitos relacionados coa producción de series de ficción como Ignasi Rubio (guionista de “Médico de familia” e “Raquel busca su sitio”), Valentín Fernández Tubau (guionista e profesor de guión experto en diálogos) , Carlos Carballo (director de programas da Televisión de Galicia), Anxo Quintanilla (director xerente da TVG).


27 Aniversario da Comunidade Terapéutica de As Cernadas\nO máximo mandatario autonómico, presidente da Xunta, Alberto Núñez Feijóo, visitou este sábado as instalacións que Proxecto Home ten no municipio de Val do Dubra (A Coruña) con motivo da celebración do XXVII aniversario desta iniciativa. Ao acto tamén acudiron, entre outras autoridades, o presidente do Parlamento, Miguel Santalices, e o conselleiro de Economía, Francisco Conde.\nUnhas 300 persoas conmemoraron onte o aniversario destas instalacións. Entre os presentes atopábanse, o conselleiro Francisco Conde e outros cargos da Xunta, Parlamento, concellos de Santiago e Val do Dubra, así como representantes da USC, do Poder Xudicial, do Arcebispado e diversas empresas, ademais de Proxecto Home.\nRamón Gómez Crespo, director de Proxecto Home, ensinoulles as dependencias. Cada ano pasan por Cernadas 150 persoas que eran a maioría de quen asistiu onte, acompañadas de familiares.\nO presidente da Xunta, destacou o labor da Comunidade Terapéutica de Proxecto Home en Val do Dubra e referiuse á organización como un exemplo de que a loita contra a droga é un reto que “só se pode gañar entre todos”.\nDurante unha visita ás instalacións, Feijóo aseverou que a drogodependencia é unha realidade que segue a precisar das administracións e de entidades que loiten contra ela, así como do conxunto da sociedade. E, nesta liña, garantiu o compromiso da Xunta como parte activa dese “entre todos”, a través de políticas efectivas en materia de prevención, rehabilitación e inserción social. “Queremos seguir sendo útiles nesta loita” reiterou, destacando, por exemplo, que no eido da reinserción este colectivo –como parte das persoas en dificultade de inserción- é prioritario para acceder á maior parte das axudas en materia de emprego.\nAo longo da súa intervención, Feijóo recoñeceu o labor dos traballadores de Proxecto Home, “que levan traballando durante 27 anos en silencio con fracasos pero tamén con éxitos”; e das familias, “o valor fundamental para\nsaír das drogas e poñerse en pé”. E puxo en valor o esforzo de todos aqueles que decidiron “abandonar as cadeas das drogas e abrazar a liberdade da vida e da autonomía persoal”, conseguindo rehabilitarse.\nO presidente da Xunta concluíu facendo fincapé en que hoxe en Galicia non se entendería sen Proxecto Home, xa que sen esta organización teriamos unha Galicia peor, menos solidaria, menos aberta e con menos\nposibilidades de reinserción.


Withoutrees, un novo material de calidade para cartelería a partir de residuos de canteiras\nPrimeiro papel adhesivo que nin é papel nin contén adhesivos.\nO primeiro papel adhesivo que nin é papel nin contén adhesivos. Así se presenta Withoutrees, o proxecto gañador na última edición de Business Market, o certame organizado polo Concello de Elche para poñer en relación a emprendedores con ideas de negocio con posibles investidores.\nNon é o seu primeiro galardón, xa que esta empresa do Parque Científico da Universidade Miguel Hernández obtivo este ano o premio patrocinado pola Fundación Levantina no V Maratón de Creación de Empresas desta institución académica, así como o de mellor idea de negocio do centro Yuzz, xestionado pola Nau da Innovació da UMH.\nOs 2.000 euros do premio de Business Market permitirán a esta start up continuar co desenvolvemento do seu innovador produto: un novo material para cartelería cento por cento ecolóxico, sustentable (Witoutrees significa 'sen árbores' en inglés), imprimible, autoadhesivo e de gran calidade, que pode adherirse a calquera superficie lisa (e retirarse coa mesma facilidade sen deixar restos), fabricado a partir da reutilización de residuos de cantería (mármore e pedra natural).\nO proxecto está promovido polo arquitecto, máster MBA e especialista en Dirección de Proxectos Internacionais Miguel Ángel López Guillamón, de 30 anos, e a arquitecta urbanista e experta en xestión e licenzas ambientais Esther Escolano Jover, de 35. Empezaron a desenvolver o proxecto hai un ano, co apoio da Nau da Innovació. "Puxemos en marcha un portal de sustentabilidade ambiental e iso levounos a expornos a reutilización dos residuos da pedra natural e o mármore", un sector que ambos coñecían pola súa actividade profesional como arquitectos.\nAsí foi como se lanzaron a realizar probas cos refugallos da cantería. Estes residuos veñen utilizando en estradas, recheos de viarios, noiros... "pero buscabamos algo que tivese un valor engadido". Finalmente decantáronse por un novo material de cartelería que, ademais, fóra autoadhesivo. "Con estudos de mercado e falando con clientes vimos que había saída comercial para este produto", explican.\nO premio que lles concedeu en maio a Fundación Levantina, dentro do Maratón de Creación de Empresas, permitiulles impulsar o proxecto e establecer unha estreita colaboración con esta compañía noveldense líder en pedra natural e mármore. Os estudos de mercado que realizaron definiron dous nichos de mercado: por unha banda, profesionais que utilizan soportes para os seus deseños e traballos gráficos, como arquitectos, e empresas do sector de cartelería, publicidade e márketing; e por outra, o usuario final para usos domésticos. "Todo o que se pode facer cun papel, pódese facer co noso produto. As utilidades son infinitas", apuntan.\nPolo momento durante a fase de probas traballan cun só gramaje, aínda que se ampliará a gama para saír ao mercado. Un feito que se producirá "nun ano, máis ou menos". Escolano e López apunta que na actualidade "estamos xa na fase final de investigación". Realizaron varios prototipos e atópanse nunha etapa de "optimización desas probas" para obter o produto comercializable. Ademais dos seus ensaios contan con opinións de potenciais clientes e colaboradores que lles axudan a perfilar mellor a proposta.\nAta agora contan con capital propio e as axudas que chegan a través dos premios «e algunha que outra empresa que nos apoia». Pero de fronte ao lanzamento, están a analizar diferentes ofertas de investidores interesados. "Queremos saír ao mercado coas garantías necesarias para facer viable o proxecto. Temos a porta aberta a novos investidores", afirman. A participación en Business Market permitiulles comprobar que a súa proposta interesa. "Houbo moita xente do sector da imprenta e o márketing que falaron connosco", engaden.\nNas clases de mentoring que se desenvolveron durante o encontro "houbo xente que preguntaba onde se podía comprar o produto, sinal de que interesa". Os dous socios explican que aprenderon "moito" na xornada, co apoio de EOI e CEEI, que "nos axudaron a mellorar a maneira de expoñer o noso proxecto". Aseguran que "desde que empezamos ata agora a idea inicial de negocio mellorou moitísimo".


Máis de 400 actividades no Arde Lucus 2022 - Viva Lugo\nInicio Varios Máis de 400 actividades no Arde Lucus 2022\nMáis de 400 actividades no Arde Lucus 2022. A XXI edición do Arde Lucus, que terá lugar do 9 ao 12 de xuño, contará cunhas 100 actividades diarias, que encherán de vida as rúas da cidade.\nA alcaldesa de Lugo, Lara Méndez, e o concelleiro de Xuventude e Deportes, Mauricio Repetto, presentaron este luns o programa que este ano dará vida á XXI edición do Arde Lucus os días 9, 10, 11 e 12 de xuño.\n“Será a edición na que contemos con maior respaldo tanto público como privado, empezando polo propio Concello, pero hai que salientar tamén o apoio do tecido empresarial da cidade, que demostra a implicación e repercusión do Arde Lucus para o municipio”, explicou a rexedora\nA programación deste ano inclúe 400 actividades de animación de rúas, unhas 100 diarias, que encherán de vida as rúas da nosa cidade e nas que participarán as 19 asociacións de recreación histórica de Lugo, parte indispensable da cita.\nEntre as novidades, un espectáculo pioneiro en Galicia de realidade aumentada en 5D que albergará A Mosqueira, a través do que se tematizará en tempo real a época de esplendor de Lugo no século I, recreando a muralla romana na súa altura orixinal, con romanos paseando no adarve, permitindo aos espectadores integrarse na época, axudando a achegar a historia de Lugo a través das novas tecnoloxías.\nAsí mesmo, a Capela do Carme, acollerá por vez primeira unha obra de teatro, “O rato da biblioteca”, na que participarán todas as asociacións de teatro de Lugo.\nA rexedora tamén lembrou outra das actividades estrela como son os concertos de balde, na praza de Santa María de Saor Patrol, o 11 de xuño, e das Tanxugueiras, o domingo 12, que suporá o broche de ouro a unha edición histórica.\nO concelleiro de Xuventude sinalou que, esta edición, como é costume terá un fío condutor narrativo da festa, a través de actos oficiais nos que participan todas as asociacións para a internacionalización do evento desde o momento no que as tropas romanas entran na Ponte Romana, ata o acto final da firma da paz entre os romanos e as tribos castrexas.\nNo programa verase reflectida a recreación histórica que poderán presenciar os visitantes para que poida dar sentido á historia que se tenta recrear nestes tres días e así poder comprender os actos que van tendo lugar dentro dun contexto histórico.\nRegreso de dúas actividades estrela: o circo romano e a carreira Mvrvs Lvcis\nUnha das grandes citas terá lugar, o sábado co Circvs Romano na Explanada do Pavillón Municipal. Solo se poderá acudir con entrada, en venta a través da páxina web: www.entradaslugo.es.\nTamén, como prato forte, está incluído na programación o desfile de colexios, no que participaran preto de 3.000 nenos e nenas da cidade, de 19 colexios e as AMPAS. Así mesmo, A carreira Mvrvs Lvcis voltará a retar a romanos e castrexos polo adarve da Muralla, podendo inscribirse a través de: www.formulario.xuventudelugo.gal.\nMantéñense as actividades estrela doutras edicións, como os campamentos, os desfiles, a queima da muralla, a recreación da primeira manifestación feminina, que se celebrou en Roma por parte de mulleres, que terá lugar diante do campamento do Senado, na que reclamarán os seus dereitos; tamén as loitas e pelexas de gran realismo na Praza de San Marcos e Santa María, entre outras.\nDurante as noites, a cidade contará con animación continuada de rúa, coa presenza de desfiles, gardas romanas, tambores, etc.\nA alcaldesa de Lugo e o edil de Xuventude aproveitaron para agradecer in situ, a participación das asociacións de Lugo, que “levan a cabo unha recreación histórica fidedigna, e que de novo sosteñen un gran número de actividades do programa”, así como ás empresas patrocinadoras.\nArtículo siguientePrograma do Lugo Máxico 2022


IMOS ANDAR: RUTA CASTRO DE MARCE-FERVENZA DE AUGACAÍDA\nRUTA CASTRO DE MARCE-FERVENZA DE AUGACAÍDA\nACCESOS: N-120, entre Monforte e Ourense. Pasando Ferreira de Pantón e á altura da Guítara collemos un desvío que nos leva á antiga N-120A. Seguimos dirección Marce (unha aldea de Pantón) e despois duns 2 km de baixada xa atopamos a sinalización de inicio da ruta.\nPUNTO DE PARTIDA / CHEGADA: Panel informativo antes indicado (ruta ida e volta).\nPERCORRIDO: Panel informativo, Castro de Marce, Fervenza de Augacaída.\nCOORDENADAS: 42º 30' 55.01'' N/7º 42' 11.52'' W\nÓscar, Tamara, Marga e Xosé Manuel tiñan oído falar dunha espectacular fervenza ubicada no Concello de Pantón. Sabían que estivo inaccesible durante moitos anos pero tamén que se recuperou o antigo camiño e se creou unha ruta para chegar ata ela. Co entusiasmo de descubrir novas paisaxes galegas decidiron non demorar máis a aventura, e unha mañá de domingo iniciaron a camiñada.\nA ruta arriba indicada divídese en dous tramos: Castro de Marce e Fervenza de Augacaída (rompéronse a cabeza co nome, verdade?).\nA nosa recomendación é ir primeiro ao Castro e despois á Fervenza.\nDeixamos o coche onde o panel informativo. Dende alí comeza un sendeiro que transcorre polo medio dunha frondosa fraga onde abondan os carballos. Despois dunha leve baixada duns 900 metros atopamos a sinalización para ir ao castro ou á fervenza.\nNós seguimos recto, camiño do Castro de Marce. Por pouco transitado e falta de mantemento o treito ata o mesmo é un pouco dificultoso por mor da vexetación alta. Aconsellable levar pantalón longo (unha fouce tampouco estaría de máis). Unha vez alí, decatámonos que o castro está ubicado nun outeiro pendurado sobre o río Miño.\nA certeza da súa remota existencia vén dada máis pola impresionante ubicación que polos restos visibles, tan só achamos un par de paredes esborralladas. As vistas son marabillosas.\nCara a dereita enxérgase o río Miño e unha ladeira de viñas que hai na Míllara, unha aldea recuperada do seu abandono por varias familias adiñeiradas da sociedade galega. O lugar é abraiante e xa existe unha bodega que comercializa viños de alta calidade baixo o nome de Finca Míllara.\nRío Miño e Míllara\nCara a esquerda albiscamos, na lonxanía, a fervenza no seu tramo inicial de caída e a súa desembocadura no río Miño.\nVista desembocadura Augacaída no Miño\nVolvemos sobre as nosas pegadas e comezamos o descenso cara a fervenza de Augacaída. No seu inicio a dificultade é media-baixa complicándose no tramo final onde atopamos bastante desnivel e penedos. Para baixar, hai unhas cordas a xeito de pasamáns (uns 40 metros aproximadamente) que fan máis doado o descenso. Este é o tramo máis complicado pero a superación do mesmo ten unha grata recompensa: o descubrimento de Augacaída, unha fervenza espectacular que ten uns 40 metros de caída. Impresionante vista dende abaixo!!\nAo fin conseguimos o noso obxectivo: dar coa Fervenza!!\nRefrescamos os pés, gardamos uns minutos de silencio engaiolados polo contorno e voltamos por onde viñemos.\nMarga & Xosé Manuel\nPublicado por Xosé Manuel Fdez en 11:45\nAnónimo 26 de febrero de 2012, 11:51\nesta wapa hay k facela un dia asi ensinasma\nJ.B "DRAGON" ENCIÑEIRA\nAnónimo 28 de febrero de 2012, 7:24\nUn lugar abraiante e máxico.\nGrazas por aquela fin de semana, pasámolo moi ben.